કેન્દ્ર સરકારના મહાત્વાકાંક્ષી પ્રોજેકટમાંનો એક પ્રોજેકટ મુંબઈ-અમદાવાદ વચ્ચે દોડાનાર બૂલેટ ટ્રેનનો છે. બહુચર્ચિત બૂલેટ ટ્રેન માટેનો કરાર ભારતના વડાપ્રધાન નરેન્દ્ર મોદી અને જાપાનીસ વડાપ્રધાન વચ્ચે થયો હતો. બૂલેટ ટ્રેન પ્રોજેકટનું ખાતમુહૂર્ત નજીકના સમયમાં થનાર હોવાની વાતો પણ વહેતી થઈ છે. બૂલેટ ટ્રેન નવસારી જિલ્લામાંથી પસાર થનાર છે ત્યારે નવસારીના જાગૃત નાગરિક વિનોદ દેસાઈ (સીએ)ને આરટીઆઈમાં કયા ગામોમાંથી ટ્રેન પસાર થનાર છે તેની પણ માહિતી અપાઈ છે.